2.sz. melléklet a ……/2013.(….IV…..) 

önkormányzati rendelethez

A POLGÁRMESTERRE ÁTRUHÁZOTT HATÁSKÖRÖK

1. Megállapítja, módosítja, megszünteti a méltányos ápolási díjat.

2. Megállapítja az átmeneti és a temetési segélyt, elrendeli a köztemetést.

3. Megállapítja a rendkívüli gyermekvédelmi támogatást.

4. Szerződést köt a közterületek rendeltetéstől eltérő használatára.

5. Meghatározza az önkormányzati lakások és nem lakás céljára szolgáló bérlemények bérlőit, dönt a bérleti szerződések meghosszabbításáról, a bérleti jogviszony felmondásáról.

6. Az önkormányzati vagyonnal  történő gazdálkodás szabályai alapján – a Pénzügyi, Ügyrendi és Városfejlesztési Bizottság előzetes hozzájárulásával – dönt az 5 millió forint értékhatár alatti korlátozottan forgalomképes vagyontárgyak szerzéséről, elidegenítéséről, megterheléséről, bérleti vagy használati jogának átengedéséről, vagy gazdasági társaságba aló beviteléről.

7. Gyakorolja a tulajdonosi jogokat a 3 millió forint értékhatár alatti forgalomképes ingó és ingatlan vagyon felett.

8. A Pénzügyi, Ügyrendi és Városfejlesztési Bizottság előzetes hozzájárulásával gyakorolja a tulajdonosi jogokat a 3 millió forint értékhatár feletti, de a 10 millió forint egyedi értékhatárt el nem érő forgalomképes ingó és ingatlan vagyon felett.

9. Ellátja az önkormányzati intézmények pénzügyi ellenőrzését – a Polgármesteri Hivatal közreműködésével.

10. Dönt célhoz nem kötött források betétként történő elhelyezéséről.

11. Dönt egyéb banki szolgáltatások igénybevételéről.

12. Az adott ügyben hatáskörrel rendelkező állami szerv vezetőjéhez fordulhat az önkormányzati jogokat, illetőleg az önkormányzat feladat- és hatáskörét érintő bármely kérdésben.

13. Dönt a kötelezettségvállalásokról a vagyonrendelet és a költségvetési rendelet figyelembevételével.

14. Meghozza az önkormányzat közbeszerzési eljárásait lezáró döntést. 

Jóváhagyja az önkormányzat közbeszerzési szabályzatát.

15. Egyedi állattartási ügyben szabályozza az állattartás körülményeit.
